Lokalplan 937, Boliger Skovvejen, Endelig 
BESLUTNING 
Odette Toft, Gustav Karlsen, Tage Thomsen, Allan Holm og Magnus Nilsson kunne 
tiltræde indstillingen i overensstemmelse med Magistratens anbefaling.  
 
Ragner Skov kunne ikke tiltræde indstillingen.  
 
Anders Bach var forhindret i at deltage i udvalgets behandling af sagen.  
Endelig vedtagelse af forslag til Lokalplan nr. 937. Område til boliger ved [adresse], [adresse]. 
RESUMÉ 
Lokalplanen omfatter et område ved [adresse] og gør det muligt at opføre en boligbebyggelse med et 
etageareal på 7.000 m2. Lokalplanen er udarbejdet på anmodning fra den private grundejer og følger op på en 
byggemulighed, der er udlagt i kommuneplanen.  
 
Lokalplanen har været offentligt fremlagt i januar - marts 2014. Der kom 34 høringssvar fra fortrinsvis naboer 
og beboere i nærområdet. I stort set alle svar er der stor modstand mod lokalplanforslaget. Det er især højden, 
og at bebyggelsen vurderes at ville fremstå som en mur, mange finder problematisk.  
 
Teknik og Miljø har derfor fremlagt et revideret forslag til lokalplan sidst i 2014. Her er højden reduceret med 
2,1 m på tre af seks byggefelter, og flere bygningselementer er fjernet for at give et bedre udsyn imellem 
bygningerne.  
 
Igen har Teknik og Miljø dog modtaget mange indsigelser. Mange af dem er fra de samme personer og har et 
indhold, som de først fremsendte.  
 
Teknik og Miljø vurderer, at det reviderede lokalplanforslag imødekommer naboernes synspunkter på en 
række punkter. Samtidig gør lokalplanforslaget det muligt at bygge på en grund med mange bindinger, og hvor 
der er mange interesser i spil.  
 
Teknik og Miljø har truffet afgørelse om, at lokalplanen og kommuneplantillægget ikke er omfattet af kravet om 
miljøvurdering i henhold til Lov om Miljøvurdering. Denne afgørelse har naboer indklaget til Natur og 
Miljøklagenævnet. 
INDSTILLING 
At 1) Forslag til Lokalplan nr. 937. vedtages endeligt med de ændringer, som fremgår af indstillingens afsnit 4 
med tilhørende bilag 2.  
 
At 2) Tillæg nr. 20 til Kommuneplan 2013 vedtages endeligt med de ændringer, som fremgår af indstillingens 
afsnit 4 med tilhørende bilag 2.  
 
At 3) de indkomne bemærkninger besvares som anført i afsnit 4 med tilhørende bilag 4 og 6.  
Sagens forløb 
08-04-2015 Borgmesterens Afdelings påtegning 
Fremsendes til Magistraten. Borgmesterens Afdeling har ingen bemærkninger til indstillingen. 
13-04-2015 Magistraten 
Fremsendes til [adresse] med bemærkning, at Magistraten i mødet den 13. april 2015 anbefaler, at byrådet 
tiltræder Magistratsafdelingen for Teknik og Miljøs indstilling af 25. marts 2015. 
 
Tanja Simonsen kan ikke tiltræde indstillingen. 
29-04-2015 [adresse] 
Fremsendes til Teknisk Udvalg til behandling i henhold til beslutning i byrådets møde den 29. april 2015 
04-05-2015 Teknisk Udvalg 
Odette Toft, Gustav Karlsen, Tage Thomsen, Allan Holm og Magnus Nilsson kunne tiltræde 
indstillingen i overensstemmelse med Magistratens anbefaling.  
 
Ragner Skov kunne ikke tiltræde indstillingen.  
 
Anders Bach var forhindret i at deltage i udvalgets behandling af sagen. 
20-05-2015 [adresse] 
Beslutning ikke frigivet 
